మహేంద్ర నాథ్ పాండే

మహేంద్రనాథ్ పాండే (జననం 1957 అక్టోబర్ 15) భారత దేశానికి చెందిన రాజకీయ నాయకుడు. 2021 జులై 7 నుండి కేంద్ర భారీ పరిశ్రమల శాఖ మంత్రిగా విధులు నిర్వహిస్తున్నాడు.

తొలినాళ్ళ జీవితం  
పాండే ఉత్తరప్రదేశ్ రాష్ట్రంలోని పఖాన్పూర్ గ్రామంలో సుధాకర్ పాండే చంద్రావతి పాండే దంపతులకు ఒక బ్రాహ్మణ కుటుంబంలో జన్మించాడు. బనారస్ హిందూ విశ్వవిద్యాలయం నుండి జర్నలిజం లో పోస్ట్ గ్రాడుయేయేషన్ ఆ తరువాత పి. హెచ్. డి  పట్టాలు పొందాడు.

వ్యక్తిగత జీవితం 
మహేంద్రనాథ్ పాండే 1985 ఫిబ్రవరి 8న ప్రతిమ పాండే ని వివాహమాడాడు. వీరికి ఒక కుమార్తె.

రాజకీయ జీవితం  
దేశంలో ఎమెర్జెన్సీ సమయంలో పాండే అయిదు నెలలు జైలులో ఉన్నాడు. 1978 రాష్ట్రీయ స్వయం సేవక్ సంఘ్ లో చేరాడు.1991 లో పాండే మొదటిసారి ఉత్తర్ ప్రదేశ్ అసెంబ్లీకి ఎన్నికయ్యాడు. 1996 లో రెండవసారి ఎన్నికయినప్పుడు రాష్ట్ర కేబినెట్లో మంత్రిగా ఉన్నాడు. 

2014లో చందౌలీ నియోజకవర్గం నుండి మొదటిసారి పార్లమెంటుకు ఎన్నికయ్యాడు, 2019 మే 31న పాండే కేంద్ర నైపుణ్యాభివృద్ధి మరియు సమారంభకత శాఖ మంత్రిగా ప్రమాణ స్వీకారం చేసాడు. ఆ తరువాత 2021 జులై 7నుండి  ఇతను కేంద్ర భారీ పరిశ్రమల శాఖ మంత్రిగా విధులు నిర్వహిస్తున్నాడు.

మూలాలు  

1957 జననాలు